รีสอร์ต 6 แห่ง ที่สวยที่สุดในประเทศไทย

เมืองไทย เป็นที่เลื่องลือเรื่องการท่องเที่ยว และยังเป็นรายได้หลักของประเทศอีกด้วย ซึ่งหากถามชาวต่างชาติว่า อยากไปเที่ยวที่ไหน ชื่อของเมืองไทย ต้องติดอันดับเป็นต้นๆแน่นอน เพราะด้วยการที่เรามีของขวัญจากธรรมชาติมากมาย บนผืนแผ่นดินนี้ เช่น น้ำทะเลใส ปะการังที่สมบูรณ์ ทิวเขาที่เหมาะกับการพักผ่อนเป็นอย่างยิ่ง และยังแถมด้วยฝีไม้ลายมือด้านการทำอาหารที่ไม่เป็นรองใครในโลกเลย ประกอบกับนิสัยใจคอของคนไทย ที่ยิ้มแย้มแจ่มใส และมีบริการที่เป็นเลิศ ทำให้เป็นที่ดึงดูดนักท่องเที่ยวมากมายหลายล้านคนต่อปี

และหากกล่าวถึงด้านสถาปัตยกรรม ชาวไทยเราก็มีฝีมือในด้านนี้ไม่เบา โดยรีสอร์ทแห่งใหม่ๆนี้ ได้มีการประยุกต์เอาวัฒนธรรมไทยเดิม และสมัยใหม่ และยังอาจผสมผสานศิลปะแบบตะวันตก ทำให้รีสอร์ทในปัจจุบัน มีความสวยงามตระการตาเป็นอย่างยิ่ง และนี่คือรีสอร์ต 6 แห่ง ที่ขึ้นชื่อว่าเป็นรีสอร์ตที่สวยที่สุดในประเทศไทย

ศรีพันวา ภูเก็ต

หากกล่าวถึงรีสอร์ตที่มีชื่อเสียงเป็นอันดับต้นๆของประเทศไทย ที่แม้ว่าคนดังระดับโลกต่างๆ ก็แวะเวียนมาเป็นบ่อยครั้ง ชื่อของโรงแรมศรีพันวา ก็เป็นหนึ่งในอันดับต้นๆอีกด้วย ด้วยการออกแบบของรีสอร์ตที่ประยุกต์เอาศิลปะแบบไทย และบาหลี มาผสมผสานกันอย่างลงตัว และมีความเป็นส่วนตัวสูง โดยศรีพันวา ตั้งอยู่ปลายสุดของแหลมพันว่า และมีทิวทัศน์ที่มองเห็นทะเลได้แบบ 360 องศา และยังพ่วงด้วยตำแหน่ง 1 ใน 3 ของ บีชบาร์ ที่ดีที่สุดในโลกอีกด้วย

คาซ่า เดอ ฟลอร่า เขาหลัก

รีสอร์ตแห่งนี้ ตั้งอยู่ในจังหวัดพังงา แถวหาดต้นปาล์ม โดยรีสอร์ตแห่งนี้ ได้รับรางวัลการันตี ไทยบูติก ประจำปี 2014-2015 ด้วยสถาปัตยกรรมแบบโมเดิร์น แบบธรรมชาติเขตร้อน และในห้องพักแต่ละห้อง ก็จะประดับประดาด้วยกระจกใส เพื่อให้ผู้เข้าพักได้เห็นวิวทะเลแบบรอบทิศ